Ջերմոլորտ

Ջերմոլորտ, թերմոսֆերա, մթնոլորտի ուղղաձիգ շերտավորման նախավերջին ոլորտը։ Տարածվում է 80—95-ից մինչև 800 կմ բարձրությունները։ Ջերմոլորտում ըստ բարձրության ջերմաստիճանն անընդհատ աճում և հասնում է մոտ 2000 Կ։ Ջերմոլորտում գազերը արեգակի ուլտրամանուշակագույն և տիեզերական ճառագայթման ազդեցության տակ իոնացվում են, որի պատճառով այն մեզոսֆերայի և մեզոդադարի հետ իոնոսֆերայի մաս է կազմում։ Ջերմոլորտում ազոտի ու թթվածնի մոլեկուլների, ինչպես նաև թթվածնի ատոմների գերակշռությամբ և դրանց ոչ մեծ քանակությամբ ինֆրակարմիր ճառագայթման ու ջերմության բավարար արտահոսքի բացակայությամբ է բացատրվում ջերմոլորտի, առանձնապես նրա վերին շերտերի բարձր ջերմաստիճանը։ Ջերմոլորտում նկատվում են բևեռափայլի երևույթներ, որոնք արդյունք են խիստ իոնացած գազերի լուսարձակման։

Երկրի մթնոլորտ